Флек је стигао у Атину после шест дана неудобног путовања возом и бродом током којег је добио морску болест. На дан отварања Игара у првој квалификационој трци на 800 метара освојио је прво место резултатом 2:10,0. Другог дана у трци на 1.500 метара трчао је са фаворизованом Американцем Артуром Блејком. Дуго су трчали раме уз раме да би у финишу на равном делу стазе пре циља Флек успео да победи са 5 метара предности. Четвртог дана Игара у финалу трке 800 метара Флек је поновио успех постигнут пре два дана и победио са резултатом 2:11,0. Његови резултат из предтакмичења у трци на 800 метара 2:10,0 и финалу трке на 1.500 метара били су први олимпијски рекорди у тим дисциплинама.